Det så meget åbent ud i topduellen mellem FC Midtjylland og FC København, da vinterpausen ramte landets bedste række. Dengang var der fire point mellem de to hold, men efter de to første runder er midtjyderne nu ni point foran. Sådan havde det dog ikke behøvet, at se ud, fortæller FCK-anfører Carlos Zeca til Ritzau ifølge sn.dk.

Han peger i stedet på, at kampprogrammet har set meget forskelligt ud for de to mandskaber, da københavnerne har skulle spille med i Europa League, som de stadig er med i efter den samlede sejr over Celtic. FCM blev derimod slået ud efter én runde i kvalifikationen til turneringen, ligesom de heller ikke er med i pokalturneringen, da de tabte til Fremad Amager.

- Hvis vi ikke var så langt i Europa League, kæmpede om mesterskabet og var med i pokalturneringen, så tror jeg, at vi måske havde været 10-15 point foran, for som du kan forestille dig, så er det meget svært, lyder det fra Zeca.

Læs også: Kusk er klar mod sin tidligere klub - Her er AaB-truppen mod FCK

Det ville dog have krævet en yderst suveræn sæson for FCK, hvis holdets anfører skulle have ret i dette, da FC Midtjylland i alt blot har smidt ti point set over hele Superliga-sæsonen.

Zeca indskyder dog også, at han synes, at FCM har gjort det rigtigt godt, og at det bestemt ikke er for at undskylde sig, men at det med det tætte kampprogram er et faktum, ligesom han mener, at hovedstadsklubbens trup er bygget til at spille kamp ofte med begrænset hvile.

Endvidere tror han stadig på, at de kan vinde det danske mesterskab igen i denne sæson, men at der skal kæmpes for det, samtidig med, at de må håbe på, at FCM smider point i nogle af deres kampe.

Læs også: Træt FCK-helt garanterer: Vi er klar til AaB

FC København og FC Midtjylland har allerede mødt hinanden to gange i grundspillet i denne sæson, hvor det blev til 0-0 i Parken og en 4-1-sejr til FCM på MCH Arena.

Læs også: Nye skader i FCK-truppen: 18 spillere er udtaget til AaB-kamp

Læs også: Ny vinkel: Se Michael Santos skubbe politimand i jorden